jkorsvik/nowiki_second_scrape_merged huggingface dataset:
Stenostola dubia

Stenostola dubia er en bille som tilhører familien trebukker (Cerambycidae). Den er funnet spredt over det meste av Norge.


== Utseende ==
En middelsstor (9–14 mm), slank, svart trebukk, kroppen med en svak, blå eller blågrønn metallglans. Den er svært lik på slektningen Stenostola ferrea, men sistnevnte er slankere og mangler metallglans. Antennene er svarte og tydelig kortere enn kroppen. Hodet er svart, noe rundet sett ovenfra, ganske tett kledt med lysgrå hår. Pronotum er rektangulært, litt bredere enn langt, nokså matt, med lysgrå hår. Dekkvingene er lange, slanke og parallellsidige, en del bredere enn pronotum, svarte, med grove punkter og med smale lengderibber i den fremre delen. Beina er middels lange og mørke. For å skille denne arten fra Stenostola ferrea med sikkerhet kreves det gjerne at man dissekerer kjønnsorganene.


== Levevis ==
Larvene utvikler seg i nylig døde greiner av løvtrær, særlig lind, rogn og hassel, både slike som fortsatt sitter på treet og slike som ligger på bakken. Utviklingen tar to år. De voksne billene er ute i mai-juni og kan særlig finnes rundt greinhauger som ligger igjen etter hogst.


== Utbredelse ==
Arten er utbredt i Europa, bortsett fra de vestligste delene. I Norge er den funnet langs kysten av Sørlandet og Østlandet, det synes også å være bestander i indre fjordstrøk flere steder, med spredte funn nord til Troms.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Phytoeciini
Stenostola dubia (Laicharting, 1784)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Stenostola dubia


== Eksterne lenker ==
(en) Stenostola dubia i Encyclopedia of Life 
(en) Stenostola dubia i Global Biodiversity Information Facility 
(no) Stenostola dubia hos Artsdatabanken 
(sv) Stenostola dubia hos Dyntaxa 
(en) Stenostola dubia hos Fauna Europaea 
(en) Stenostola dubia hos NCBI 
(en) Kategori:Stenostola dubia – bilder, video eller lyd på Wikimedia Commons 
(en) Stenostola dubia – galleri av bilder, video eller lyd på Wikimedia Commons 
Bilde av arten, fra Encyclopedia of Life
Stenostola ferrea

Stenostola ferrea er en bille som tilhører familien trebukker (Cerambycidae). Den er tilsynelatende svært sjelden og er bare funnet med sikkerhet på Sørlandet og det sørlige Østlandet i Norge.


== Utseende ==
En middelsstor (9–14 mm), slank, svart trebukk, kroppen helt uten metallglans. Den er svært lik på slektningen Stenostola dubia, men sistnevnte er litt kraftigere og kroppen har metallglans (men ofte ganske utydelig). Antennene er svarte og omtrent så lange som kroppen. Hodet er svart, noe rundet sett ovenfra, ganske tett kledt med lysgrå hår. Pronotum er omtrent kvadratisk, nokså matt, ikke påfallende hårete. Dekkvingene er lange, slanke og parallellsidige, en del bredere enn pronotum, svarte, med grove punkter og med smale lengderibber i den fremre delen. Beina er middels lange og mørke. For å skille denne arten fra Stenostola dubia med sikkerhet kreves det gjerne at man dissekerer kjønnsorganene.


== Levevis ==
Larvene utvikler seg i nylig døde greiner av løvtrær, særlig lind, både slike som fortsatt sitter på treet og slike som ligger på bakken. Utviklingen tar to år. De voksne billene er ute i mai-juni.


== Utbredelse ==
Arten er utbredt i Europa, bortsett fra Den iberiske halvøya. I Norge er den bare funnet på Sørlandet og det sørlige Østlandet, men utbredelsen er usikker siden arten er så lik på den antatt mye vanligere Stenostola dubia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Phytoeciini
Stenostola ferrea (Schrank, 1776)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Stenostola ferrea


== Eksterne lenker ==
(en) Stenostola ferrea i Encyclopedia of Life 
(en) Stenostola ferrea i Global Biodiversity Information Facility 
(no) Stenostola ferrea hos Artsdatabanken 
(sv) Stenostola ferrea hos Dyntaxa 
(en) Stenostola ferrea hos Fauna Europaea 
(en) Stenostola ferrea hos NCBI 
(en) Kategori:Stenostola ferrea – bilder, video eller lyd på Wikimedia Commons 
(en) Stenostola ferrea – galleri av bilder, video eller lyd på Wikimedia Commons 
Stenostola ferrea – detaljert informasjon på Wikispecies 
Bilde av arten
Phytoecia cylindrica

Hundekjeksbukk (Phytoecia cylindrica) er en bille som tilhører familien trebukker (Cerambycidae). I motsetning til de fleste andre trebukker utvikler ikke larvene seg i busker og trær, men i planter i skjermplantefamilien. I Norge finnes den på Sør-Østlandet.


== Utseende ==
En liten til middelsstor (6–14 mm), slank, sylindrisk, svart trebukk, kroppen helt uten metallglans. Et godt kjennetegn er de oransje forbeina på det ellers ensfarget svarte insektet. Antennene er omtrent så lange som kroppen. Hodet er nokså stort, litt bredere enn pronotum, som er omtrent kvadratisk. Dekkvingene er tydelig bredere enn pronotum, med markerte skuldre, en tanke tilsmalnende fra skuldrene bakover. De er grovt og tett punktert og nokså matte. Mellom- og bakbeina er svarte, på forbeina er den ytre delen av lårene og hele leggene oransje.


== Levevis ==
Dette er en av forholdsvis få trebukker i vår fauna som har larver i urter. Denne artens larver lever inne i stenglene på skjermplanter, særlig i hundekjeks,  men også i gulrot, skvallerkål og bjørnekjeks. 
Arten har av og til gjort noe skade ved frødyrking av gulrot. Hunnen gnager et par dype furer i stengelen og legger et egg nedenfor disse. Gnagene gjør at den delen av planten som er ovenfor gnaget, visner, det er derfor lett å se hvor hunnen har lagt egg. Larven lever inne i den hule stilken og også i alle fall den øvre delen av røttene på planten. Larveutviklingen tar omtrent tre måneder, uvanlig kort tid for en trebukk, men tilpasset vertsplantens levetid. De voksne billen påtreffes i nærheten av næringsplantene i juni-juli.


== Utbredelse ==
Den er utbredt i Europa og det vestlige Sibir. I Norge finnes den i sørøst, det er også spredte funn nord til Nordland.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Phytoeciini
hundekjeksbukk, Phytoecia cylindrica (Linnaeus, 1758)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Phytoecia cylindrica


== Eksterne lenker ==
(en) Phytoecia cylindrica i Global Biodiversity Information Facility 
(no) Phytoecia cylindrica hos Artsdatabanken 
(sv) Phytoecia cylindrica hos Dyntaxa 
(en) Phytoecia cylindrica hos Fauna Europaea 
(en) Phytoecia cylindrica hos NCBI 
(en) Kategori:Phytoecia cylindrica – bilder, video eller lyd på Wikimedia Commons 
(en) Phytoecia cylindrica – galleri av bilder, video eller lyd på Wikimedia Commons 
Phytoecia cylindrica – detaljert informasjon på Wikispecies 
Bilder av arten
Rabenau (Sachsen)

Rabenau er en by i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen og forvaltningssete i bykommunen Stadt Rabenau. Byen har 4 561 innbyggere (31. desember 2008).
Den nåværende bykommunen Rabenau omfatter også de tidligere kommunene Lübau (innlemmet 1974), Spechtritz (innlemmet 1973), Obernaundorf (innlemmet 1974) og Karsdorf (innlemmet 1994) og Oelsa (innlemmet 1994).
Rabenau var en by i Kreis Freital fra 1952 til 1990, og i Landkreis Freital fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.


== Referanser ==


== Eksterne lenker ==
Offisielt nettsted 
(en) Rabenau (Sachsen) – kategori av bilder, video eller lyd på Commons
Ion Gheorghe Maurer

Ion Gheorghe Maurer (uttales IPA: ˈjon ˈɡe̯orɡe ˈmaurər; født Jean Georges Maurer; 23. september 1902 i București, død 18. februar 2000 samme sted) var en rumensk advokat og kommunistisk politiker, kjent som folkerepublikkens formelle statsoverhode (president) fra 1958 til 1961 og som landets statsminister fra 1961 til 1974.


== Liv og virke ==


=== Bakgrunn, tidlig karriere ===
Ion Gheorghe Maurer, hvis bestefar hadde emigrert fra det fsa ungarske Transilvania til Romania, var sønn av en lærer og en fransk mor. Andre kilder påstår at hans far var fra Alsace og hadde vært fransklæreren til prins Carol (senere kong Carol II av Romania). Maurer studerte rettsvitenskap ved Universitetet i București og senere i Paris, var utdannet som advokat og arbeidet også en periode som dommer.Han forsvarte venstreorienterte for retten i Romania i 1930-årene. I 1936 ble han medlem av Det rumenske kommunistpartiet (PCR) og ble selv arrestert og dømt to ganger for sine antifascistiske aktiviteter.


=== Politisk karriere ===
Han var medlem av kommunistpartiets sentralkomité fra 1945 til 1974, og av eksekutivkomitéen fra 1965 til 1974. Som tilhenger av Gheorghe Gheorghiu-Dej, den dominerende politiske skikkelsen i Romania like etter andre verdenskrig, ble han tildelt flere viktige embeter, blent dem en rekke ministerposter i den nye kommunistiskaeregeringen. Han var blant annet statssekretær for kommunikasjon og offentlige arbeider i ministeriet under Gheorghiu-Dej i den førstr Petru Groza-regjeringen. I 1946-1947 var han medlem i Romanias delegadjon ved fredskonferansen i Paris (under ledelse av Gheorghe Tătărescu) og var en kort tid rådgiver for Ana Pauker i utenriksmilisteriet, innen han ble avskjediget for bristende politisk overbevisning. Han ble tatt bort fra politikkens frontlinje det påfølgende tiåret, og arbeidet for Instituttet for juridisk forskning.
Han støtte Gheorghiu-Dejs nasjonalistiske politikk, og fikk etterhvert større betydning. Det første større embetet var utnevnelsen av Maurer som utenriksminister i juli 1957, et embete han beholdt til januar 1958.Toppolitiker: Han ble utnevnt til formann i nasjonalforsamlingens presidium i 1958, og satt i dette vervet frem til 1961, da han ble valgt til statsminister for en 13-årsperiode. Etter Gheorghiu-Dejs død i 1965, var han en viktig bidragsyter til å få Nicolae Ceaușescu til makten, men Maurer selv ble satt i skyggen av Ceaușescu etter at sistnevnte kom til makten.  
Maurer, som var gift to ganger og som hadde to døtre med sin første kone, Dana Gavrilovici, og en sønn, Jean Maurer, med sin annen kone, døde den 18. februar 2000 i București i en alder av 97 år.


== Bibliografi ==
Maurer, Ion Gheorghe: Bericht zu den Direktiven des X. Parteitags der Rumænischen Kommunistischen Partei zum Fünfjahrplan 1971-1975 und zu den Richtlinien der Entwicklung der Volkswirtschaft in der Zeitspanne 1976-1980 București (1969)


== Referanser ==


== Eksterne lenker ==
(en) Ion Gheorghe Maurer – kategori av bilder, video eller lyd på Commons
April Bowlby

April Michelle Bowlby (født 30. juli 1980 i Vallejo i California) er en amerikansk skuespiller, kjent for sin rolle som Kandi i CBS' sitcom Two and a Half Men. Hun er også kjent for sin rolle som Stacy i tv-serien Drop Dead Diva, som gikk i seks sesonger.Familien hennes flyttet til Manteca i California da hun var i førskolealderen. Hun studerte ballett, fransk og marinbiologi ved Moorpark College, før hun bestemte seg for å bli skuespiller. Hun studerte drama med Ivana Chubbuck.
Bowlby bor i Los Angeles. Hun er singel og har ikke barn.


== Filmografi ==


== Referanser ==


== Eksterne lenker ==
(en) April Bowlby på Internet Movie Database 
(fr) April Bowlby på Allociné 
(en) April Bowlby på AllMovie 
(en) April Bowlby hos Turner Classic Movies 
(en) April Bowlby hos Rotten Tomatoes 
(en) April Bowlby hos TV Guide 
(en) April Bowlby hos The Movie Database
Arne Herjuaune

Arne Herjuaune (født 7. oktober 1945 i Malvik, død 21. mars 2017 samme sted) var en norsk skøyteløper. Han representerte Trondhjems Skøiteklub.
Herjuaune deltok i vinter-OL for Norge i 1968 i Grenoble med femteplass på 500 meter. Han deltok også i det uoffisielle VM på skøyter, sprint i 1971 (ISU Sprint Championships) med tiendeplass.


== Personlige rekorder ==


== Referanser ==


== Eksterne lenker ==
(en) Arne Herjuaune – Olympics.com 
(en) Arne Herjuaune – Olympic.org 
(en) Arne Herjuaune – Olympedia 
(en) Arne Herjuaune – Sports-Reference (OL-resultater – arkivert) 
(en) Arne Herjuaune – Speedskatingbase.eu 
(en) Arne Herjuaune – SpeedSkatingNews.info 
(en) Arne Herjuaune – SpeedSkatingStats.com 
«stsk  »  Minnebok  »  Side 3 : Løpere født 1941–1959 : Arne Herjuaune». Sør-Trøndelag Skøytekrets. Besøkt 27. mars 2017. 
«Arne Herjuaune har gått bort». Sør-Trøndelag Skøytekrets. Besøkt 28. mars 2017.
Disteniinae

Disteniinae er en gruppe av underamilie av trebukker (Cerambycidae). Det er beskrevet omtrent 360 arter, ingen er funnet i Europa.


== Utseende ==
Slanke trebukker med lange, tynne antenner. De kan ligne mye på underfamilien blomsterbukker (Lepturinae), men skiller seg fra dem blant andre på at hodet er ganske kort. Pronotum er smalere enn dekkvingene og har gjerne en pigg på sidekanten.


== Levevis ==
Som andre trebukker lever larvene av de fleste artene i død ved. De voksne billene er oftest nattaktive.


== Utbredelse ==
Gruppen er hovedsakelig utbredt på de sørlige kontinentene, med noen få arter på den nordlige halvkulen (blant annet i Nord-Amerika), ingen i Europa. Særlig artsrik er gruppen på Madagaskar der den endemiske slekten Nethinius har svært mange arter.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Disteniinae Thomson, 1861
Stammen Cyrtonopini Gressitt, 1940
Slekten Cyrtonops White, 1853 - kan også plasseres i Disteniini
Slekten Dandamis Gahan, 1906 - kan også plasseres i Prioninae, Aegosomatini
Stammen Disteniini Thomson, 1861
Slekten Abauba Santos-Silva & Tavakilian, 2009
Slekten America Santos-Silva & Tavakilian, 2009
Slekten Arietocometes Santos-Silva & Tavakilian, 2009
Slekten Capnethinius Adlbauer, 2006
Slekten Clytomelegena Pic, 1928
Slekten Cometes Lepeletier & Audinet-Serville, 1828
Slekten Cupecuara Santos-Silva & Tavakilian, 2009
Slekten Distenia Lepeletier & Audinet-Serville, 1828
Slekten Disteniazteca Hovore & Santos-Silva, 2007
Slekten Elytrimitatrix Hovore & Santos-Silva, 2007 – finnes i Nord-Amerika
Slekten Hovorestenia Santos-Silva, 2007
Slekten Melegena Pascoe, 1869
Slekten Micronoemia Aurivillius, 1922
Slekten Myopsocometes Santos-Silva & Tavakilian, 2009
Slekten Nericonia Pascoe, 1869
Slekten Nethinius Fairmaire, 1889– Madagaskar, svært artsrik
Slekten Noemia Pascoe, 1857
Slekten Novantinoe Hovore & Santos-Silva, 2007
Slekten Nupseranodes Adlbauer, 2006
Slekten Oculipetilus Hovore & Santos-Silva, 2007
Slekten Olemehlia Holzschuh, 2011
Slekten Paracometes Villiers, 1957
Slekten Phelocalocera Thomson, 1857
Slekten Phelocalocerella Villiers, 1957
Slekten Saphanodes Hintz, 1913
Slekten Tengius Matsushita, 1938
Slekten Thaigena Holzschuh, 2011
Slekten Typodryas Pascoe, 1869
Slekten Villiersicometes Santos-Silva, 2003
Stammen Dynamostini Lacordaire, 1869
Slekten Aiurasyma Martins & Galileo, 2001
Slekten Dynamostes Pascoe, 1857
Stammen Heteropalpini Villiers, 1980
Slekten Heteropalpus Buquet, 1843
Slekten Pseudocometes Villiers, 1957


== Eksterne lenker ==
(en) Disteniinae hos Fossilworks 
(en) Disteniinae hos ITIS 
(en) Disteniinae hos NCBI 
(en) Kategori:Disteniinae – bilder, video eller lyd på Wikimedia Commons 
Bildegalleri over nordamerikanske arter
Worldwide Cerambycoidea Photo Gallery - Disteniidae [1]. Stort bildegalleri.
Katalog med utbredelsesdata, Amerika
Katalog med utbredelsesdata, Gamle verden
Johan Lind

Johan Emil «Bulle» Lind (født 9. januar 1942 i Mosjøen) er en norsk tidligere skøyteløper. Han representerte Hamar Idrettslag.
Lind deltok under vinter-OL for Norge i 1968 i Grenoble med 29.-plass på 500 meter og i 1972 i Sapporo med 18.-plass på 500 meter. Han deltok også i det uoffisielle VM på skøyter, sprint i 1970 (ISU Sprint Championships) med 15.-plass, og VM på skøyter, sprint i 1973 med 37.-plass samt VM på skøyter, sprint i 1974 med 21.-plass.


== Personlige rekorder ==


== Referanser ==


== Eksterne lenker ==
(en) Johan Lind – Olympics.com 
(en) Johan Lind – Olympic.org 
(en) Johan Lind – Olympedia 
(en) Johan Lind – Sports-Reference (OL-resultater – arkivert) 
(en) Johan Lind – Speedskatingbase.eu 
(en) Johan Lind – SpeedSkatingNews.info 
(en) Johan Lind – SpeedSkatingStats.com
Oxypeltinae

Oxypeltinae er en gruppe av biller som tilhører familien trebukker (Cerambycidae). Det er beskrevet bare tre arter. Gruppens plassering er usikker, deres nærmeste slektninger er muligens Vesperinae. Noen klassifikasjoner fører dem som en egen familie, Oxypeltidae.


== Utseende ==
Store (gjerne 25-30 millimeter), flate, metallisk fargede trebukker med lange, kraftige antenner. De kan minne om underfamilien Prioninae, men disse har sjelden metalliske farger. Pronotum kan ha spisst framskutte forhjørner. Dekkvingene er store (utgjør mesteparten av dyrets lengde) og grovt punkterte. Et særtrekk er av flygevingene er fiolette, hos nesten alle andre trebukker er de glassklare.


== Levevis ==
Larvene lever i død ved.


== Utbredelse ==
Gruppen er utbredt i den sørlige delen av Sør-Amerika (Argentina og Chile).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Oxypeltinae Lacordaire, 1868
Slekten Cheloderus Gray, 1832
Cheloderus childreni Gray, 1832
Cheloderus penai Kuschel, 1955
Slekten Oxypeltus Blanchard, 1851
Oxypeltus quadrispinosus Blanchard, 1851


== Eksterne lenker ==
(en) Oxypeltinae i Encyclopedia of Life 
(en) Oxypeltinae i Global Biodiversity Information Facility 
(en) Kategori:Oxypeltidae – bilder, video eller lyd på Wikimedia Commons 
Oxypeltidae – detaljert informasjon på Wikispecies 
Worldwide Cerambycoidea Photo Gallery. Bildegalleri over artene
Oversikt over artene
Arnulf Sunde

Arnulf Sunde (født 12. oktober 1951 i Oslo) er en norsk tidligere skøyteløper. Han representerte Gjøvik Skøiteklub.
Sunde deltok under vinter-OL for Norge i 1976 i Innsbruck med sjetteplass på 500 meter. Han deltok også i VM på skøyter, sprint i 1973 med 21.-plass og i VM på skøyter, sprint i 1974 med 30.-plass.
Jazzmusikeren Torbjørn Sunde er en yngre bror av Arnulf. Torbjørn deltok også litt på skøyter og var med i tre sprint-NM for senior.


== Personlige rekorder ==


== Referanser ==


== Eksterne lenker ==
(en) Arnulf Sunde – Olympics.com 
(en) Arnulf Sunde – Olympic.org 
(en) Arnulf Sunde – Olympedia 
(en) Arnulf Sunde – Sports-Reference (OL-resultater – arkivert) 
(en) Arnulf Sunde – Speedskatingbase.eu 
(en) Arnulf Sunde – SpeedSkatingNews.info 
(en) Arnulf Sunde – SpeedSkatingStats.com 
«Arnulf Sunde» (engelsk). Skateresults.com. Arkivert fra originalen 19. juni 2007. Besøkt 26. august 2014.
Tharandt

Tharandt er en by i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen som grenser mot Landkreis Mittelsachsen. Byen er en del av forvaltningsfellesskapet Tharandt og  har 5 575 innbyggere (31. desember 2008).
Tharandt ligger ved elven Wilde Weißeritz, og grenser i øst til Tharandter Wald, sørvest for Freital (5 km) og Dresden (13 km), øst for Freiberg (18 km), sør for Meißen (22 km) og nordvest for Dippoldiswalde (12 km).
Tharandt er blant annet kjent gjennom Johann Heinrich Cotta som i 1811 grunnla Forstliche Lehranstalt Tharandt, en privat skole for skogbruk som var den første i Tyskland og den eldste som fortsatt finnes. I 1929 skiftet den navn til Forstliche Hochschule Tharandt, og er idag verdens nest eldste fakultet for skogbruk som en egen studieretning innenfor Technische Universität Dresden. På grunn av denne lange tradisjon er byen også kjent som «skogsbyen» (Forststadt). Byen regnes som en turistattraksjon, og gjennom byen går ferieveien Silberstraße og jernbanestrekningen Sachsen-Franken-Magistrale.
Byen Tharandt består av 7 distrikter, hvorav 6 har vært selvstendige kommuner:

Kurstedet Hartha (innlemmet 1999)
Fördergersdorf (innlemmet 1999)
Grillenburg (innlemmet 1999)
Spechtshausen (innlemmet 1999)
Tharandt
Großopitz (innlemmet 1923)
Pohrsdorf (innlemmet 1999)Tharandt var en by i Kreis Freital fra 1952 til 1990, og i Landkreis Freital fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Tharandt – kategori av bilder, video eller lyd på Commons 
(en) Tharandt – galleri av bilder, video eller lyd på Commons
Alf Rekstad

Alf Martin Rekstad (født 28. september 1951 i Bogen i Ofoten) er en norsk tidligere skøyteløper. Han representerte Ask Skøyteklubb. 
Rekstad deltok i vinter-OL for Norge i 1980 i Lake Placid og fikk en 13.-plass på 10 000 meter.


== Personlige rekorder ==


== Referanser ==


== Eksterne lenker ==
(en) Alf Rekstad – Olympics.com 
(en) Alf Rekstad – Olympic.org 
(en) Alf Rekstad – Olympedia 
(en) Alf Rekstad – Sports-Reference (OL-resultater – arkivert) 
(en) Alf Rekstad – Speedskatingbase.eu 
(en) Alf Rekstad – SpeedSkatingNews.info 
(en) Alf Rekstad – SpeedSkatingStats.com 
(en) Alf Rekstad på Jakub Majerski's Speedskating database (Adelskalender distanser og sammenlagt)